KANUUNAN TUNNUSLUVUT, OHJE VUONNA 2017 KERÄTTÄVILLE VUODEN 2016 TUNNUSLUVUILLE

Yleistä

tunnusluvuista

Tunnusluvut kerätään excel-taulukkoon. Taulukkopohja löytyy [www.nuorisokanuuna.fi](http://www.nuorisokanuuna.fi)-sivuston materiaalipankista kohdasta Kanuuna-seminaarit. Samasta kansiosta löytyy tämän ohjeen lisäksi myös word-pohja, johon lisätään alla ohjeistettu selostus.

Ennen kuin vuosittaiset tunnusluvut lähetetään yhteiseen tietokantaan, jokainen kunta käy niistä läpi oman sisäisen keskustelun ja laatii selostuksen siitä, miten ne kytkeytyvät nuorisopalvelujen ja kunnan omiin tavoitteisiin ja minkälaiset muut ulkopuoliset tai satunnaiset seikat ovat vaikuttaneet niiden muodostumiseen.

Tiedot kootaan Kanuunan verkkosivuille aakkosjärjestyksessä ja ne ovat julkisia.

* Luvut 1–3 suhteutetaan kunnan alle 29 –vuotiaiden lukumäärään (Nuorisolaki)
* Lakisääteistä iltapäivätoimintaa ei lasketa lukuihin 1–3.
* Leiritoiminta lasketaan käyntikertoihin (luku 1). Mikäli leirin kesto on 5 päivää tai yli, osallistujat voidaan merkata myös yksilöllisesti ja ryhmätoiminnassa tavoitetuiksi nuoriksi (luku 2). Ostopalveluiden osalta leirit merkataan vain käyntikertoihin, ei ohjaustoiminnassa tavoitettuihin nuoriin.

1. Nuorten käyntikerrat

* Käyntikertoihin kirjataan ohjaustoiminnassa tavoitettujen nuorten käyntikerrat nuorisotiloissa ja omien nuorisotilojen ulkopuolella muissa rajatuissa ympäristöissä tapahtuneet käyntikerrat.
* Sama nuori kirjataan toimipaikassa ainoastaan yhden kerran päivässä riippumatta erillisten käyntien lukumäärästä.
* Toiminta on ennalta suunniteltua.
* Toiminnan tulee olla toteutettu pääosin nuorisotoimen resurssein.
* Mittariin ei kirjata kontakteja katutyössä, nuorten tieto- ja neuvontapalveluissa, nuorten työpajoissa, verkkonuorisotyössä eikä lakisääteistä aamu- ja iltapäivätoimintaa.
* Leiritoiminnassa yksi osallistujanuori lasketaan kerran päivässä (esim. viiden päivän leiri jossa 10 osallistujaa = 50 käyntikertaa).
* Mittari suhteutetaan kunnan alle 29 –vuotiaiden lukumäärään.

2. Yksilöllisesti ja ryhmätoiminnassa tavoitetut nuoret

* Tavoitteena on, että ohjaajat tuntevat asiakasnuoret siten, että nuoren kasvun tukeminen on mahdollista.
* Ohjaaja tuntee nuoren taustaa (nimi, koulu, asuinympäristö) ja on kasvatuksellisessa vuorovaikutuksessa nuoreen, mikä tarkoittaa esimerkiksi kahdenkeskeisiä keskusteluja, pienryhmätoimintaa, kerhotoimintaa, leirejä yms.
* Yksi nuori lasketaan kerran vuodessa.
* Ohjaajan ja nuoren välisiä kontakteja on vähintään viisi vuoden aikana.
* Lakisääteistä aamu- ja iltapäivätoimintaa ei kirjata tähän tunnuslukuun.
* Mittari suhteutetaan kunnan alle 29 –vuotiaiden lukumäärään.

3. Suunnitelmallisesti tuetut nuoret

* Suunnitelmallisesti tuetuiksi nuoriksi lasketaan ne, joille on tehty kirjallisesti henkilökohtainen, tavoitteellinen ja pitkäkestoinen kehittymis- tai etenemissuunnitelma, jonka toteutumista seurataan ja arvioidaan.
* Kehittymissuunnitelma voi olla joko yksilötasoinen tai ryhmässä toteutettava, jolloin nuorilla on sekä ryhmätavoitteita että yksilötasolle määriteltyjä tavoitteita.
* Nuorisotoimen kumppaneina voivat olla esim. sosiaalitoimi, koulutoimi, terveystoimi sekä kolmannen sektorin toimijat.
* Kirjallisesti tehty suunnitelma, jonka tekijänä on joko nuorisotoimi tai muu hallintokunta, kunhan nuorisotoimi on mukana toteuttamassa.
* Kehittämissuunnitelma laaditaan pääsääntöisesti yhteistyössä nuoren ja hänen vanhempiensa / huoltajiensa kanssa.
* Yksi nuori lasketaan kerran vuodessa.
* Mittari suhteutetaan kunnan alle 29–vuotiaiden lukumäärään.

4.–5. Avustettujen nuorisoyhdistysten ja nuorten toimintaryhmien osallistumiskerrat

* Tässä yhteydessä avustuksella tarkoitetaan myönnettyjä avustuksia, tarjottuja tiloja, välineitä tms.
* Osallistumiskertoihin lasketaan toimintaan aktiivisesti osallistuneiden ja toimintaa järjestäneiden nuorten käynnit.
* Toimintaan aktiivisesti osallistuneita ovat esim. kerholaiset, leiriläiset sekä tapahtumien ja toimintojen järjestäjät.
* Mittarin suhteutus: osallistumiskerta / nuorisoyhdistysten ja toimintaryhmien alle 29-vuotiaat toimijat.

6. Työpajatoiminnan tunnusluvut

* Sisältää nuorten työpajat, kaupungin nuorisopalvelujen tilaaman työvoimapoliittisen koulutuksen ja nivelvaiheen tuetun harjoittelun erilaisissa työympäristöissä.
* Sijoittumisen seurantajakso on 12 kk pajalta lähtemisen jälkeen.
* Aloittaneiden nuorten määrä suhteutetaan kunnan työttömien nuorten määrään (alle 25-vuotiaat) maaliskuun lopun tilanteen mukaan.
* 1. Toimintaan osallistuneiden määrä; 16–24 -vuotiaat, jotka ovat vuoden aikana olleet mukana toiminnassa (minimipituutta ei määritellä).
* 2. Aloittaneiden määrä / kalenterivuosi (absoluuttinen määrä), lasketaan vain kerran samassa toiminnassa, vaikka toiminnan välillä olisi keskeytys.
* 3. Sijoittumisprosentti työhön tai tutkintoon johtavaan koulutukseen. Lasketaan jaksonsa lopettaneiden määrästä.
* 4. Muu positiivinen sijoittuminen: työhallinnon toimenpide tai hoitosuunnitelma.

7. Kuntien nuorisotyön resursseja kuvaavat tunnusluvut

* Kuntien resursseja koskevat tiedot sisältyvät kuntien omaan selvitykseen tunnuslukujen kehityksestä ja taustoista. Resurssitietoja ovat

1. nuorisotilojen m2. (mahd. lisätietoja word-lomakkeelle)
2. nuorisopalveluiden yhteiskäytössä (monitoimitalot jne.) olevat tilat m2. (mahd. lisätietoja word-lomakkeelle)
3. ***työntekijä-resurssit lasketaan henkilötyövuosissa  
   TARKOITUS ON LASKEA KAIKKI NUORISOTOIMISSA TEHTY TYÖ, MYÖS MÄÄRÄAIKAISTEN JA TUNTITYÖNTEKIJÖIDEN, MYÖS MUUTA KUIN PERINTEISÄ NUORISOTYÖTÄ TEKEVIEN ESIM. LEIRIKESKUKSEN EMÄNNÄN/ISÄNNÄN TYÖPANOS JNE. \*\****
4. kunnan nuorisotyön tulot ja menot vuonna 2015   
   Word-pohjaan kirjataan tarvittaessa kuntakohtainen selvitys esim. työllisyys- ja yhteishankkeiden rahoituksesta, ovatko tilavuokrat nuorisopalvelujen vai kaupungin budjetissa, apip-toiminta jne.
5. Koko kaupungin menot. UUSI. Nuorisopalveluiden menot koko kaupungin menoista.

\*\* HENKILÖTYÖVUOSI

Henkilötyövuosilla tarkoitetaan säännöllistä normaalia vuosityöaikaa, johon ei lasketa ylitöitä eikä muuta normaalin työajan ylittävää työaikaa. Palkallinen ja osapalkallinen sairausaika eivät pienennä henkilötyövuotta. KOKOAIKAISEN HENKILÖN HENKILÖTYÖVUODEN MÄÄRÄ ON AINA ENINTÄÄN YKSI. Tätä henkilötyövuosikäsitettä käytetään esimerkiksi silloin kun lasketaan erilaisia henkilöstökustannuksia henkilötyövuotta kohti.

HTV = pkpv /365 \* k

jossa HTV = henkilön henkilötyövuoden arvo ko. vuonna

pkpv = henkilön palkallisten palveluksessaolopäivien lukumäärä kalenteripäivinä (palveluksessaolopäivistä vähennetään palkattomat päivät)

365= vuoden kalenteripäivien lukumäärä vuonna 2015

k = henkilön kokoaikaisuutta kuvaava kerroin, jossa

Esimerkki kertoimen laskemisesta:

Jos henkilö on kokoaikainen ja tekee normaalia virastotyöaikaa (36,25 tuntia/vko) kerroin on k = (36,25 tuntia / 36,25 tuntia) = 1.

Jos virastotyöaikaa tekevä henkilö on osa-aikainen ja tekee viikossa keskimäärin 20 tuntia, niin kerroin on k = (20 tuntia / 36,25 tuntia) = 0,55

Esim. työaikalain 6 tai 7 §:n työaikaa tekevillä säännöllinen työaika on 38,25 tuntia/vko.

KANUUNAN OMIA TUNNUSLUKUJA TÄYDENNETÄÄN SEURAAILLA NUORTEN HYVINVOINTIA KUVAAVILLA KUNTAKOHTAISESTI SAATAVILLA TUNNUSLUVUILLA.

8. Kuntien nuorten hyvinvointia kuvaavat tunnusluvut

Kouluterveyskysely toteutetaan seuraavan kerran keväällä 2017. Tarkkaa päivää tulosten julkaisemiselle ei ole tiedossa. Jos tulokset ovat saatavilla silloin kun lähetät tunnuslukuja, lisää ne taulukkoon.

<https://www.thl.fi/fi/tutkimus-ja-asiantuntijatyo/vaestotutkimukset/kouluterveyskysely/tulosten-tilaaminen>